My Fazit: De Rüegg poschtuliert sini 30% und will sini Wähler letschtändlig mit inhaltslose Visione und Schönrederei überzüge! Dr Schoch - jä was isch do hängge blybe? Ah jä, liberali Öku-Fundis wo wän spaare! Nach däm Uftritt ka me das liberal gedrooscht wyder ewäg nä! Ab und zu ufbruusend, inhaltlich  rächt leer! D'Mohn het guet agfange, lösigs- und konsänsorientiert: Uf de Agriff vom Spiess, d'CVP will mit däre Simulation e versteggti Wyderveinigung het sy konteret, mir dängge wyter, mir dien unseri Gedangge nid blokiere. Guet ha-n-ich au gfunde, het sy zuekünftigi Generatione in ihrem Dängge dinne! Sie isch denn aber leider abtaucht und het nüt me kongrets könne bydraage. Wofür sy stöhn, wie ihres Wältbild usgseht isch mir immerno schleierhaft! Dr Herrmann - 150 Mio sind gnueg. Mir wän unabhängig blybe,  zämmearbeit isch guet und mir wänn spare! D'FDP als Fundamänt vo usnere Demokratie verkunnt mit söttige Uftritt zum Lakei vo de SVP. Und de Speiss? Jä, do muess ich leider zue gä, är het sini Linie duurezoge! Zwei drei Statements sind blybe: Krähenbühl macht e guete Job, mir mien spare und vor allem gege-n-über de raffgierige Stadt! Kurz und Pregnant - so falsch oder gförlig die Ussage au sy möge! De Wähler will nid ghöre was är zdue het oder nid verstoot, är will ghöre was är scho dänggt!